

Pirkimo sąlygų 2 priedas „Techninė specifikacija“


TECHNINĖ SPECIFIKACIJA

Lietuvos Respublikos Seimo kanceliarija (toliau – Pirkėjas) eksploatuoja TV programos „Seimas tiesiogiai“ (toliau - TV programa) transliacijos automatizacijos sistemą AVECO ASTRA (AVECO ASTRA automation). Sistemoje  naudojamas vaizdo serverio komplektas, skirtas kanalų įvesčiai ir TV programos transliacijai. Pirkėjas, siekdamas užtikrinti sistemos nepertraukiamą funkcionavimą ir nepertraukiamą TV programos transliaciją avarijos atveju sutrikus dabar eksploatuojamo serverio komplekto darbui, planuoja įsigyti papildomą TV programos transliavimo vaizdo serverio komplektą, kurio resursais būtų užtikrinamas būtinas dubliavimo funkcionalumas.
1. Pirkimo objektas – TV programos transliavimo serverio komplektas (toliau – serverio komplektas, Prekės), atitinkantis šios techninės specifikacijos reikalavimus, su Prekių diegimo/įrengimo, instaliavimo, sukonfigūravimo, sumontavimo ir suderinimo su Pirkėjo eksploatuojama vaizdo ir garso apdorojimo įranga, skirta programos transliavimui, paslaugomis, Pirkėjo atsakingų darbuotojų apmokymu (toliau– Susijusios paslaugos) bei Prekių garantine priežiūra. Į siūlomą serverio komplektą privalo būti įtraukta vienerių metų programinės įrangos aptarnavimo lygio sutartis (angl. Service Level Agreement, SLA) siūlomam serveriui ir kartu su juo naudojamai automatizacijos sistemai. Komplektas skirtas užtikrinti nenutrūkstamą programos transliavimą, sudaryti galimybę automatiškai perjungti įrangą gedimo atveju, centralizuotai valdyti visą transliavimo platformą, įskaitant jau eksploatuojamą įrangą.

2. Bendrieji reikalavimai Prekėms (visai Sistemai) ir susijusioms paslaugoms
2.1.  Visa Prekes sudaranti techninė ir programinė įranga turi būti sujungta į vientisą sistemą.
2.2.  Visos siūlomos Prekės privalo būti naujos, nenaudotos, ne atnaujintos.
2.3. Siūlomas serverio komplektas privalo būti pilnai suderinamas su Pirkėjo naudojama AVECO ASTRA transliavimo automatizacijos sistema bei periferine įranga, gebėti dirbti vienoje grupėje su ja bei pilnai pakeisti jau eksploatuojamą komplektą esant gedimui.
2.4.  Šiuo metu Pirkėjo naudojama TV programos transliavimo automatizacijos sisteminė įranga turi būti modernizuota ne pakeičiant, o papildant ją nauju serverio komplektu, išsaugant ir dubliavimui užtikrinti esant reikalui perkeliant turimas TV programos transliavimo automatizacijos sistemos procesų funkcionalumo licencijas ir susietos įrangos automatinio valdymo licencijas. Jei sistemos modernizavimui yra būtina, pasiūlyme turi būti numatytos papildomos licencijos, jei tokios būtinos atsižvelgiant į siūlomą įrangos konfigūraciją.
2.5.  Siūlomos Prekės turi turėti galimybę valdyti, apdoroti ir transliuoti ne mažiau kaip vieną televizijos programos signalą.
2.6.  Jeigu siūlomos skirtingų gamintojų Prekės, privaloma užtikrinti šių gamintojų įrangos tarpusavio suderinamumą.
2.7. Siūlomos Prekės turi būti skirtos profesionaliai darbinei aplinkai. Negali būti siūloma eksperimentiniai ar testavimui skirti sprendimai, fiziniai įrenginiai ir programinė įranga, buitiniam naudojimui skirti įrenginiai. 
2.8.  Siūlomas komplektas turi būti komplektuojamas iš gamintojo(-ų) standartizuotų modulių/dalių/programinės įrangos, pritaikant juos šios techninės specifikacijos reikalavimams.
2.9.  Privalo būti sudaryta galimybė nuotoliniu būdu valdyti Prekes, komutuojant ar kitaip valdant perduodamą signalą (-us) ir prekės konfigūraciją, operatoriui fiziškai nesant prie Prekių.
2.10. Siūlomos Prekės turi būti pritaikytos maitinimui iš AC 230 V, 50Hz tinklo.
2.11. Turi būti numatyti visi reikalingi tvirtinimo elementai, stovai ar laikikliai, sujungimo kabeliai bei kiti priedai siūlomoms Prekėms diegti ir veikti.
2.12. Prekėms privalo būti suteikiama ne mažiau kaip 36 (trisdešimt šeši) mėnesių garantija, programinei serverio komplekto įrangai privalo būti suteikiama ne mažiau kaip 12 (dvylika) mėnesių licencinis palaikymas ir aptarnavimo lygio sutartis (SLA).
3. Kibernetinio saugumo reikalavimai
3.1. Tiekėjas įsipareigoja užtikrinti Prekių ir susijusių paslaugų atitiktį kibernetinio saugumo reikalavimams, nurodytiems Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“:
3.1.1. serverio komplekte privalo būti įdiegta naujausia gamintojo siūloma programinė įranga (firmware). Nustačius, kad serverio komplekto sistemoje yra perteklinė, nebūtina tiesioginėms  funkcijoms arba ne gamintojo įdiegta sekimo ar nesankcionuoto duomenų rinkimo įranga, tiekėjas privalo per 10 (dešimt) darbo dienų pakeisti nesaugias serverio komplekto sistemos dalis naujomis;
3.1.2.  privalo būti užtikrinta galimybė pakeisti visus gamyklinius (angl. default) naudotojų vardus ir slaptažodžius, jeigu tokie yra. Privalo būti išjungtos visos serverio komplekto funkcijos ir tinklo prievadai (angl. ports), kurie nėra būtini tiesioginiam bet kurio serverio komplekto sistemos įrenginio darbui užtikrinti;
3.1.3. Tiekėjas užtikrina, kad tiekiamos Prekės neturi žinomų gamintojo paliktų nesankcionuotos prieigos galimybių (angl. backdoors),  jeigu jungiama prie tinklų;
3.1.4. Tiekėjas iki Prekių perdavimo eksploatuoti dienos privalo pateikti deklaraciją arba automatizuoto skenavimo ataskaitą, patvirtinančią, kad diegiamoje programinėje įrangoje nėra žinomų kritinio (angl. Critical) ir aukšto (angl. High) lygio pažeidžiamumų pagal CVE/CVSS klasifikaciją, arba pateikti dokumentuotas kompensacines priemones, jei pažeidžiamumų neįmanoma pašalinti dėl objektyvių priežasčių (pvz., nėra gamintojo išleistos pataisos);
3.1.5. visi fiziniai kodavimo įrenginių (enkoderių) prievadai (pvz., USB, valdymo konsolės), kurie nėra būtini tiesioginėms Prekių funkcijoms užtikrinti, privalo būti programiškai arba fiziškai išjungti. Prekės turi turėti techninę galimybę palaikyti IEEE 802.1X tinklo autentifikavimo standartą;
3.1.6. Informacinės saugos užtikrinimas: 
3.1.6.1. Tiekėjas garantuoja, kad tiekiamos Prekės ir jų programinė dalis yra originali, gauta tiesiogiai iš gamintojo ar oficialių jo atstovų;
3.1.6.2. Tiekėjas įsipareigoja garantinio laikotarpio metu per 2 (dvi) darbo dienas informuoti Pirkėją, jei gamintojas oficialiai paskelbia apie kritines saugumo spragas (angl. Critical Vulnerabilities), susijusias su patiektu modeliu, ir pateikti gamintojo instrukcijas joms pašalinti; 
3.1.6.3. Tiekėjas užtikrina, kad visą garantinį laikotarpį Pirkėjui bus nemokamai prieinami gamintojo išleisti programinės įrangos (angl. firmware) atnaujinimai, jeigu tokie galimi, šalinantys saugumo spragas ar kritines funkcines klaidas;
3.1.6.4. gavus informaciją apie kritinę saugumo spragą (angl. Critical Vulnerability), Tiekėjas privalo per 1 (vieną) darbo dieną pateikti laikiną apsaugos priemonę arba pažeidžiamumo šalinimo planą, o pačią gamintojo pataisą (angl. patch) įdiegti per suderintą minimalų laiką, nepažeidžiant nustatyto SLA.

4. Reikalavimai pristatymui ir sumontavimui
4.1. Prekes Tiekėjas pristatyto į Pirkėjo patalpas, adresu: Gedimino pr. 53, Vilnius.
4.2. Siūlomos Prekės turi būti pritaikytos montavimui į 19 colių komutacines spintas ir pateiktos su visomis tam montavimui reikalingomis dalimis bei medžiagomis.
[bookmark: _GoBack]4.3. Prekės turi būti pristatytos, sumontuotos į komutacines spintas, įdiegtos, sukonfigūruotos, suderintos su Pirkėjo eksploatuojama vaizdo ir garso apdorojimo įranga bei Pirkėjo atsakingi darbuotojai apmokyti per 70 (septyniasdešimt) dienų nuo Pirkėjo užsakymo pateikimo dienos. 
4.4. Prekės turi veikti be klaidų bei įspėjimų apie nekorektišką veikimą ar galimus gedimus.



5. Reikalavimai įrangos suderinamumui
5.1. Visa siūloma Prekės turi būti tarpusavyje suderinamos ir veikdamos kartu turi užtikrinti ne mažesnį funkcionalumą ir charakteristikas nei numatyta techninėje specifikacijoje. 
5.2. Tiekėjas užtikrina, kad su Prekėmis suteikiama visa reikalinga periferinė įranga ir atliekami būtini darbai, kad galima būtų pilnai suderinti naują serverio komplektą su jau naudojamu TV programos transliavimo serverio komplektu.
5.3. Su Pasiūlymu turi būti pateikta gamintojo techninė dokumentacija (lietuvių arba anglų kalbomis), įrodanti įrangos atitikimą tarpusavio suderinamumui ir techninės specifikacijos reikalavimams.
5.4. Turi būti suteiktos visos licencijos, reikalingos serverio komplektui vykdyti numatytas funkcijas.
5.5. Iškilus suderinamumo problemoms, jos turi būti šalinamos Tiekėjo sąskaita.

6. Reikalavimai garantinei priežiūrai
6.1. Prekėms turi būti suteikta ne mažiau 3 (trejų) metų garantija (vaizdo signalų keitikliams - ne trumpesnė kaip 2 (dviejų) metų) nuo perdavimo-priėmimo akto pasirašymo dienos, kurios laikotarpiu:
6.1.1. su garantinę priežiūrą vykdančiu subjektu bus komunikuojama lietuvių kalba;
6.1.2. Prekių veiklos sutrikimai šalinami nemokamai ir padengiamos visos išlaidos, susijusios su įrangos veiklos atstatymu, išskyrus kilusius dėl naudotojo kaltės;
6.1.3. Prekės nemokamai pakeičiamos naujomis, nustačius, kad Prekės nekokybiškos arba turi esminių trūkumų arba neturi pirkimo dokumentuose numatytų charakteristikų ar funkcionalumo;
6.1.4. garantinė priežiūra vykdoma Prekių eksploatavimo vietoje, tiekėjo remonto bazėje arba gamintojo remonto bazėje;
6.1.5. Jeigu Prekės negali būti sutaisytos Pirkėjo patalpose, Prekės paimamos iš Pirkėjo patalpų ir grąžinamos Tiekėjo sąskaita. Prekės išmontuojamos Pirkėjo patalpose ne Seimo posėdžių metu ir remontuojamos autorizuotame servise.
6.1.6. Žemiau pateikti maksimalūs leistini reagavimo ir sprendimo (arba laikino apėjimo) į pranešimą dėl gedimo terminai, skaičiuojami nuo gedimo pateikimo raštu arba telefono skambučiu momento. Lentelėje nurodytos reikšmės yra  taikomos Pirkėjo darbo metu (nuo 8 val. iki 17 val. darbo dienomis).  Ne darbo metu Tiekėjas įsipareigoja suderinti savo sprendimus ir trukmes su Pirkėju kiekvienu atveju atskirai po pranešimo apie gedimą. Kritinio gedimo atveju ne Tiekėjo darbo metu Tiekėjas įsipareigoja į pranešimą dėl gedimo reaguoti kaip įmanoma greičiau, ne daugiau kaip per 2 (dvi) valandas.

	Prioritetas
	Apibrėžimas
	Reagavimo laikas
	Sprendimo/įrangos apėjimo laikas

	Kritinis
	Nutrūksta transliacija arba Sistema neveikia/sutrinka Lietuvos Respublikos Seimo posėdžio metu
	15 min. (Seimo posėdžio metu – nedelsiant)
	2 val. 
Įrangos apėjimas (ang. equipment bypass) – nedelsiant

	Aukštas
	Esminė funkcija 
(transliacija, apdorojimas, peržiūra) neveikia ne Seimo posėdžio metu
	1 val.
	8 darbo val.

	Vidutinis
	Dalinis sutrikimas, neturintis tiesioginės įtakos transliacijai
	4 darbo val.
	3 darbo dienos

	Žemas
	Trūkumai, neturintys įtakos serverio komplekto veikimui, konsultaciniai klausimai
	1 darbo diena
	Pagal susitarimą / būsimoje programinės įrangos versijoje


6.1.7. Jeigu įranga gali būti suremontuota, Tiekėjas įsipareigoja nuo gedimo momento įrangos remontą atlikti ne vėliau kaip per:
6.1.7.1. 8 (aštuonias) darbo valandas, jei įranga remontuojama perkančiosios organizacijos patalpose;
6.1.7.2. 8 (aštuonias) darbo dienas, jeigu įranga remontuojama tiekėjo (ar subrangovo) remonto bazėje;
6.1.7.3. 30 (trisdešimt) darbo dienų, jeigu įranga remontuojama įrangos gamintojo remonto bazėje.
6.1.8. Prekių gamintojo deklaruotas palaikymas turi būti ne trumpesnis kaip 5 (penki) metai nuo pasiūlymo pateikimo dienos (su pasiūlymu pateikiami gamintojo įsipareigojimai arba nuorodos į juos).

7. Specialieji reikalavimai Prekėms ir susijusioms paslaugoms:


	Eil. Nr.
	Parametras
	Reikalaujama parametro reikšmė
	Tikslūs siūlomos įrangos techniniai duomenys (pildo tiekėjas)


	7.1
	Automatizuotos TV programos sistemos išleidimo serveris 1 kompl.

	7.1.1
	Gamintojas ir modelis
	Nurodyti tikslų gamintoją ir modelį.
	

	7.1.2
	Paskirtis
	Vaizdo signalų ir/ar failų apdorojimas, komutavimas ir valdymas, iš bendrosios sistemos ateinančių komandų vykdymas.
	

	7.1.3
	Moduliškumas
	Privalo palaikyti modulinį plėtimą esant poreikiui
	

	7.1.4
	Valdymas
	Vaizdo transliavimo valdymas realiu laiku
	

	7.1.5
	Stebėjimas
	Centralizuotas ir automatinis automatizuotos(-ų) darbo eigos (-ų) stebėjimas
	

	7.1.6
	Patikimumas
	24/7 patikimumas, užtikrinamas dubliavimu sistemoje. Veikimas: veidrodinis atspindys, atkūrimas po avarijų. Programos išleidimo (transliavimo) automatizacijos valdymo sistema turi būti pritaikyta dirbti nepertraukiamu 24/7 režimu  Automatizacijos valdymo sistemos programinės ir aparatinės įrangos moduliai turi būti pilnai rezervuoti su automatiniu perjungimu. Programinės įrangos modulių diegimas ar atnaujinimas turi būti atskirti nuo operacinės sistemos taip, kad sistema ir toliau sklandžiai veiktų, kol bus pakeisti ar pridėti nauji moduliai.
	

	7.1.7
	Platforma
	UNIX/LINUX bazėje arba lygiavertė – užtikrinant aukštą sistemos saugumo lygį ir API – aplikacijų programavimo sąsajos taikomųjų programų suderinamumą tarp įvairių UNIX/LINUX operacinių sistemų.
	

	7.1.8
	Suderinamumas
	Pilnai suderinamas su Pirkėjo naudojama AVECO ASTRA automation sistema
	

	7.1.9
	Funkcijos ir parametrai
	Turi būti specializuotas daugiakanalis vaizdo serveris su integruotu diskų masyvu turiniui, skirtas aukštos raiškos vaizdo signalų įrašymui ir peržiūrai,  TV programos kanalo atkūrimui grafiniam apipavidalinimui. Turi būti suderinamas su šiuo metu Pirkėjo  eksploatuojama automatizuotos TV programos rengimo ir išleidimo sistemos valdymo įranga ir būti lygiavertis šiuo metu naudojamam išleidimo (transliavimo) serveriui.
Turi būti ne mažiau kaip trys atskiri HD-SDI signalų įrašymo / peržiūros kanalai ir ne mažiau kaip vienas formuojamos programos transliacijos kanalas. Turi būti ne mažiau kaip 8x grafikos įterpimo sluoksniai programos išgrojimo kanalo grafiniam apipavidalinimui. Turi būti  užtikrintas sklandus (be trikdžių) perjungimas tarp TV kanalo programos turinio šaltinių ir klipų, naudojant įprastus perjungimo  būdus. 
Galimybė standartinės raiškos klipus išgroti aukštos raiškos formatu, konvertuojant medžiagą realiame laike tiesiai atkūrimo metu. Formuojamos programos išgrojimo kanalas turi būti su automatine garso kanalų lygio kontrolės funkcija, atitinkamai pagal Europos transliuotojų sąjungos standartą EBU R-128.
Turi būti ne mažiau kaip du sisteminiai diskai, apjungti RAID 1 metodu. Turi būti atskiras vidinis diskų masyvas turiniui, turi būti ne mažesnės kaip 18TB talpos, diskai turi būti SAS tipo apjunti RAID 4 metodu. Turi būti užtikrinta diskų keitimo galimybė neišjungiant prietaiso. Serveris turi turėti visas sąsajas reikalingas komutacijai su automatizacijos valdymo aparatine įranga.
Serveris turi būti suderinamas su vaizdo glaudinimo (kodavimo) metodais, ne blogiau kaip:
MPEG-2: 3-24,9 Mbps LGOP; 25-50 Mbps I-frame, 18-85 Mbps LGOP, 50-100 Mbps I-frame;  
DV: DV 25, DVCPRO25, DVCPRO50; DVCPRO HD; 
XDCAM HD: 18, 25, 35, 50 Mbps; RP 2027 Class 50/100: Class 100, 1920x1080i/50.
Turi būti palaikomi valdymo protokolai: API, VDCP arba lygiaverčiai.
Turi būti užtikrintas automatinis aparatinės įrangos funkcionavimo monitoringas, sutrikimų fiksavimas, elektroninių pranešimų generavimas bei išsiuntimas atsakingam operatoriui.
Serveris turi būti su ne mažiau kaip su dviem integruotais lygiaverčiais maitinimo moduliais maitinimui iš elektros tinklo. Vieno iš maitinimo modulių gedimo atveju, turi būti jo pakeitimo galimybė neišjungiant prietaiso.
Turi būti pritaikytas montavimui į 19" įrangos montavimo spintą.
	

	7.1.10
	Vaizdo apdorojimas
	Redwood GREEN video engine, suderinamas su Pirkėjo naudojama sistema
	

	7.1.11
	Vaizdo valdymas 
	Gebėjimas užtikrinti ne mažiau kaip Full HD 1080i/50, 16:9 vaizdo įrašų įkėlimą ir perdavimą. Turi gebėti užtikrinti automatizuotą ir nepertraukiamą programos formavimą ir transliavimą, atitinkamai pagal iš anksto suformuotas užduotis ir iš anksto numatytus automatizuotus programos grojaraščio formavimo ir valdymo scenarijus, automatiškai parenkant turinį, įterpiant numatytą grafiką ir titrus, valdant numatytą įrangą (video serverį, vaizdo komutatorių) atliekant sklandų perjungimą tarp kanalo turinio šaltinių ir klipų naudojant įprastus perjungimo būdus (Mix, Wipe, Cut).
	

	7.1.12
	Automatizacijos sistemos valdymo aparatinė įranga
	Turi būti pilnai rezervuota, ne mažiau kaip du vienodi automatizacijos valdymo sistemos serveriai su jų automatiniu perjungėju, užtikrinant GPIO signalų ir RS-422 serijinės komunikacijos signalų sąsajų perjungimą. Kiekvienas serveris turi būti su ne mažiau kaip dviejų sisteminių diskų masyvu, su ne mažiau kaip 2x 1GbE sąsajomis, su rezerviniais maitinimo šaltiniais, su GPIO; RS-422; sinchronizavimo signalų sąsajomis, valdymo programine įranga.
	

	7.1.13
	Programinės įrangos funkcijos
	Gamintojo komplektuojama programinė įranga, turi būti skirta vaizdo kanalų valdymui, grojaraščių formavimui, redagavimui, metaduomenų įvedimui ir redagavimui. Kliento programinė įranga turi būti suderinama Windows 10 operacine sistema, įdiegiama į nutolusio (terminalinio) kliento kompiuterį (darbui su automatizacijos sistemos serveriais nuotoliniu būdu užtikrinti). Turi leisti prisijungti ne mažiau kaip trims nutolusiems klientams. Programinė įranga turi leisti operatoriui redaguoti bylų metaduomenis. Programinės įrangos funkcijų greitam valdymui turi būti galima naudoti sparčiuosius klavišus ir jų kombinacijas. Išjungus nuotolinio kliento programinę įrangą, serveris turi toliau savarankiškai išgroti klipus numatyta tvarka ir išlaikyti atmintyje suformuotus grojaraščius. Iš naujo prisijungus nuotoliniam klientui, naudojant numatytą programinę įrangą, turi matytis serverio kanalų būsena ir grojaraščiai, jei tokie buvo suformuoti.
	

	7.1.14
	Grojaraščiai
	Turi būti galima įterpti naujus klipus į grojaraštį ir keisti klipų tvarką grojaraščio viduje nestabdant tuo metu atkuriamo klipo, pažymėti kuriuos klipus reikia atkurti iš esamo grojaraščio. Turi būti pradžios / pabaigos žymėjimo funkcija (angl. Mark In/Out). Turi būti galimybė užrakinti grafinę vartotojo sąsają ir apsaugoti nuo atsitiktinio nustatymų pakeitimo ar darbo sutrikdymo. Turi būti galima lanksčiai pasirinkti metaduomenų atvaizdavimą.
	

	7.1.15
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.2
	Išleidimo serverio diskų masyvo išplėtimas. 1 kompl.

	7.2.1
	Gamintojas ir modelis
	Nurodyti tikslų gamintoją ir modelį.
	

	7.2.2
	Paskirtis
	Išplėsti ir subendrinti egzistuojančios sistemos diskų masyvą su naujai diegiamo serverio komplekto pajėgumais
	

	7.2.3
	Talpa
	Ne mažiau 32 TB
	

	7.2.4
	Jungtys
	Ne mažiau 2 x 1 Gbit Ethernet
	

	7.2.5
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.3
	SDI vaizdo signalų perjungimo modulis. 2 kompl.

	7.3.1
	Gamintojas ir modelis
	Nurodyti tikslų gamintoją ir komplekto sudėtį.
	

	7.3.2
	Paskirtis
	Modulinė vaizdo ir garso apdorojimo sistema. Įrenginiai leidžia apdoroti, platinti, konvertuoti arba analizuoti bet kokio tipo nesuspaustus vaizdo ir garso signalus. Moduliai turi būti suderinami su Pirkėjo šiuo metu eksploatuojama vaizdo signalų modulių talpykla (modelis: EVS Synapse SFR18).
	

	7.3.3
	Funkcionalumas
	Turi būti ne mažiau kaip dviejų įvesties kanalų porų 3 Gb/s, HD ir SD SDI vaizdo bei įterpto garso parametrų stebėsena (signalų parametrų stebėjimo įrenginys) su „Clean Video“ perjungimo funkcija aptikus neatitikimus. 
Modulių vaizdo signalų įvesties išvesties sąsajos turi būti su standartinio dydžio BNC tipo jungtimis. Jei siūloma įranga yra su HD-BNC ar DIN 1.0/2.3 tipo jungtimis, ji turi būti sukomplektuota su adapteriais turinčiais standartinio dydžio BNC-F tipo jungtį.
	

	7.3.4
	Komplektacija
	Turi būti integruotas įvesties kanalų kadrinis sinchronizavimas. Pirmam ir antram įvesties kanalui turi būti sąsajos avariniam įeinančio signalo perjungimui apeinant įrangą kritiniu atveju.
	

	7.3.5
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.4
	Laiko kodo LTC signalų daugintuvas 1 kompl.

	7.4.1
	Gamintojas ir modelis
	Nurodyti tikslų gamintoją ir modelį.
	

	7.4.2
	Paskirtis
	Įranga skirta LTC (anglų k. vadinama: Linear Timecode arba Longitudinal Timecode) signalo stiprinimui ir paskirstymui.
	

	7.4.3
	Funkcionalumas
	Priekinis skydelis turi būti su integruotu LCD ekranu  LTC kodo stebėsenai ir LED indikatoriais maitinimo šaltinių būklės  stebėsenai. Turi būti užtikrintas LTC signalo dauginimas 1:12. Turi būti ne mažiau kaip viena LTC signalo įvesties sąsaja su BNC jungtimi ir ne mažiau kaip 12 LTC signalo išvesties sąsajų su BNC jungtimis.
Turi būti užtikrintas suderinamumas su signalais atitinkančiais SMTPE 12M-1 ir SMTPE 12M-2 ar lygiaverčiams standartams.

	

	7.4.4
	Prievadai
	1 BNC įėjimas, 12 BNC išėjimų
	

	7.4.5
	Maitinimo blokas
	Dubliuotas, ne daugiau kaip 35VA kiekvienam.
	

	7.4.6
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.5
	Vaizdo monitorius. 1 kompl.

	7..5.1
	Gamintojas ir modelis
	Nurodyti tikslų gamintoją ir modelį
	

	7.5.2
	Paskirtis
	Skirtas serverio komplekto procesų ir signalų stebėjimui.
	

	7.5.3
	Funkcionalumas
	Turi būti ne mažiau kaip 55“ (± 1“) colių, IPS technologijos LCD ekranas su LED pašvietimu, metalinis korpusas. Ekranas turi būti neblizgus. Turi būti pritaikytas dirbti nepertraukiamu režimu, 24 val. per parą, 7 dienas per savaitę. Ne mažiau 3840x2160 raiškos. Ne mažiau 550 cd/kv.m.. Matymo kampas - ne mažiau 178 laipsniai vertikaliai ir horizontaliai. Kontrastas - ne mažiau 8000:1. Spalvinė raiška – ne mažiau 10 bitų. 
Turi būti ne mažiau kaip 2x HDMI signalų įvesties ir 1x HDMI kilpinės išvesties sąsajos. Turi būti integruoti garsiakalbiai.
	

	7.5.4
	Maitinimas
	Energijos suvartojimas [W] <140
Energijos taupymo režimas [W] < 0,5; < 2 (prijungtas prie tinklo budėjimo režimu)
Energijos valdymas VESA DPMS
Maitinimo šaltinis 100–240 V kintamoji srovė; 50/60 Hz; vidinis
	

	7.5.5
	Papildoma įranga
	Ne mažiau kaip 1x 3G-SDI–HDMI konverteris su maitinimo šaltiniu. Monitorius papildomai sukomplektuotas su sieniniu laikikliu, skirtu ekrano tvirtinimui prie sienos. Turi atitikti VESA montavimo standartą, būti tinkamas siūlomam monitoriui tvirtinti ir leidžiantis keisti ekrano pasvirimo kampą vertikaliai ne mažiau kaip +15 laipsnių kampu.
	

	7.5.6
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.6
	Vaizdo signalų komutatoriaus SDI signalų išvesties modulis. 1 vnt.:

	7.6.1
	Gamintojas ir modelis
	Nurodyti tikslų gamintoją ir modelį
	

	7.6.2
	Paskirtis
	Skirtas Pirkėjo šiuo metu eksploatuojamo vaizdo signalų komutatoriaus (modelis: UTAH-400 Series 2 Router 144 x 144) rezervinių SDI signalų išvesties kanalų / sąsajų su BNC tipo jungtimis išplėtimui ir aktyvavimui.
	

	7.6.3
	Išvestys
	Ne mažiau kaip 12 3G/HD/SD-SDI išvesties kanalų
	

	7.6.5
	Suderinamumas su SDI signalais
	Turi būti užtikrintas suderinamumas su SDI signalais, atitinkamai SMPTE standartams: SMPTE-259M, SMPTE292M, SMPTE-425M; ir su SDI signaluose įterptais garso kanalais. Turi būti automatinis SDI signalo formato atpažinimas
	

	7.6.6
	Signalų perjungimas
	Turi būti užtikrintas tinkamai sinchronizuotų signalų sklandus perjungimas (angl. k. Clean & Quiet switch).
	

	7.6.14
	Garantija
	Ne mažiau 24 mėnesių gamintojo garantija. 
	

	7.6.15
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.7
	Vaizdo signalų rankinis komutatorius 1 kompl.

	7.7.1
	Gamintojas ir modelis
	Nurodyti tikslų gamintoją ir modelį
	

	7.7.2
	Paskirtis
	Skirtas rankiniu būdų komutuoti serverio komplekto valdomus signalus
	

	7.7.3
	Komutatoriaus tipas
	Vaizdo signalų rankinis komutatorius turi būti suderinamas su 3G/HD/SD-SDI signalais. Rankinio komutatoriaus moduliai turi būti skirti signalų įvedimui / išvedimui, su BNC tipo lizdais signalų komutacijai su pagrindiniu vaizdo signalų komutatoriumi ir MVJ (Mini-WECO)  tipo lizdais priekinėje panelėje signalų įvedimui / išvedimui rankinio komutavimo būdu. Modulių kiekis turi būti ne mažiau 32 vnt.
	

	7.7.4
	Informaciniai užrašai
	Priekinėje panelėje virš lizdų ir po lizdais turi būti vieta skirta informacinių užrašų juostoms.
	

	7.7.5
	Komplektacija
	Komplekte turi būti ne mažiau kaip 1x komutatorius, su ne mažiau kaip 32 signalų komutacijos moduliais.
Papildomai pateikti suderinamus 1m  ilgio – 2 vnt. komutacinius kabelius 3G/HD/SD-SDI signalams su sumontuotomis kabelinėmis MVJ (Mini-WECO) jungtimis ir 2 vnt. adapterius BNC lizdas / Mini-WECO tipo kištukas.
	

	7.7.6
	Konstrukcija
	Visi vaizdo signalų rankiniai komutatoriai turi būti skirti montavimui į 19" įrangos montavimo spintą
	

	7.7.7
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.8
	Valdomas tinklo komutatorius 2 vnt.:

	7.8.1
	Gamintojas ir modelis
	Nurodyti tikslų gamintoją ir modelį
	

	7.8.2
	Paskirtis
	Skirtas komutuoti serverio komplekto valdomą įrangą
	

	7.8.3
	Komutatoriaus tipas
	Valdomas tinklo komutatorius
	

	7.8.4
	Signalų įvesties/ išvesties sąsajos
	Ne mažiau 52x sąsajų, iš kurių: ne mažiau kaip 40x RJ45 1GbE sąsajos (palaikomi režimai 1000BASE-T, 100BASE-TX, 10BASE-T); ne mažiau kaip 8x 1G / 2,5G / 5G – PoE++ 60W sąsajos; ne mažiau kaip 4x 10G SFP+ moduliams.
	

	7.8.5
	Valdymas ir stebėjimas
	Turi būti L3 funkcionalumas.
Turi būti Web valdymo sąsaja; Multicast palaikymas; Quality of Service (QoS).
Valdymas, stebėjimas ir konfigūracija: CLI - Command Line Interface. Nuotolinis valdymas, SNMP - Simple Network Management Protocol, CLI - Command Line Interface, turi būti DHCP Server funkcionalumas - Dynamic Host Configuration Protocol (RFC 2131).
	

	7.8.6
	Autentifikavimo ir prieigos kontrolės protokolai
	Turi būti palaikomi autentifikavimo ir prieigos kontrolės protokolai: SSH v.1 - Secure Shall ver. 1, SSH v.2 - Secure Shall ver. 2, SSL - Secure Sockets Layer, IEEE 802.1x - Network Login, RADIUS, TACACS+ - Terminal Access Controller Access Control System, ACL based on MAC, ACL based on VLAN, ACL based on Diffserv (DSCP), ACL based on IP and protocol type, ACL based on TCP/UDP port numbers, ACL based on 802.1p protocol.
	

	7.8.7
	Protokolai ir standartai
	Turi būti palaikomi šie protokolai ir standartai: IEEE 802.3, 802.3u, 802.3ab, 802.3ad (LACP), 802.3af (PoE), 802.3at (PoE+), 802.3z, 802.3x, 802.1D, 802.1Q/p, 802.1w, 802.1s, 802.1x, IPv4, IPv6, ACL, QoS, DHCP, SSL, SSH v1/v2, SNTP, TFTP, SNMP, TACACS+, ToS, CoS, TCP
	

	7.8.8
	Įrenginių komutavimas
	Turi būti galima sujungti ne mažiau kaip du įrenginius į vieną loginį vienetą, valdomą per vieną IP adresą, taip užtikrinant didesnį našumą, patikimumą ir lankstumą. Serverio komplekte tui būti su suderinamu SFP+ DAC (Direct attached cable) kabeliu 10G.
	

	7.8.9
	Komutavimo pajėgumas
	Ne mažiau 240 Gbit/s. Pralaidumas (Throughput) ne mažiau kaip  178,56 mln. paketų/s  (mpps), (matuojant standartiniais 64 baitų paketais). Turi būti ne mažiau kaip 4094 virtualių tinklų VLANs palaikymas vienu metu (atitinkamai standartui IEEE 802.1Q). Turi būti ne mažiau kaip 9000 baitų dydžio Jumbo Frames paketų palaikymas.
	

	7.8.10
	IP paketų prioritetai
	Komutatorius turi palaikyti ne mažiau 8 aparatinės įrangos (hardware) prioriteto eiles kiekviename prievade.
Turi būti užtikrintas įvairialypis IP paketų klasifikavimas ir suskirstymas į eiles pagal prioritetus, DSCP ir 802.1p/CoS reikšmes, markiravimas pagal IPv4/v6 IP pirmenybės ir  serviso TOS / DSCP reikšmes, pagal paslaugų diferenciaciją (DiffServ), pagal ACL klasifikaciją ir markiravimą. Komutatorius turi palaikyti duomenų srauto kontrolę pagal VLAN, prievadus ir srautus.
	

	7.8.11
	Apsauga
	Turi būti apsauga nuo DoS (Denial of Service) atakų.
	

	7.8.12
	Išorinių įrenginių maitinimas
	Turi būti užtikrinta komutuojamų įrenginių maitinimo galimybė iš komutatoriaus per tinklą. Maksimali bendra POE maitinimui skirta galia  ne mažiau 740W, turi būti ne mažiau 8x POE++ portai palaikantys ne mažiau kaip 60W maitinimą
	

	7.8.13
	Trikdžiai
	Vidutinis laikas tarp trikčių (MTBF) ne mažiau kaip 200000 valandų prie 25°C.
	

	7.8.14
	Aušinimas
	Turi būti aktyvus aušinimas.
	

	7.8.15
	Konstrukcija
	Turi būti pritaikytas montavimui į 19" įrangos montavimo spintą
	

	7.8.16
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.9
	TV programos išleidimo sistemos valdymo terminalai 3 vnt.

	7.9.1
	Gamintojas ir modelis
	Nurodyti tikslų gamintoją ir modelį
	

	7.9.2
	Paskirtis
	Šiuo metu eksploatuojamos automatizuotos TV programos išleidimo (transliavimo) sistemos Aveco Astra Automation,  nuotolinių (terminalinių) klientų atnaujinimas (darbui su automatizacijos sistemos serveriais nuotoliniu būdu užtikrinti).
	

	7.9.3
	Konfigūracija
	Parametrai turi ne prastesni kaip HP Elite Mini 800 G9, Intel i5-14500, 16GB RAM, 512GB SSD, Intel UHD Graphics 770, Windows 11 Pro, arba lygiaverčiai. Turi būti su integruotu papildomu RJ45 moduliu ir 2xUSB lizdų moduliu. Turi būti su integruotu papildomu RJ45 moduliu ir 2xUSB lizdų moduliu. Turi būti standartiniai gamintojo komplektuojami priedai.
	

	7.9.4
	Dydis
	Turi būti SFF (angl. Small Form Factor). Korpusas turi būti atidaromas be jokių įrankių.
	

	7.9.5
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.10
	Vaizdo signalų komutatoriaus valdymo kontroleris 1 kompl.

	7.10.1
	Gamintojas ir modelis
	Nurodyti tikslų gamintoją ir modelį
	

	7.10.2
	Paskirtis
	Turi būti skirtas Pirkėjo šiuo metu eksploatuojamo vaizdo signalų komutatoriaus (modelis: UTAH-400 Series 2 Router 144 x 144) valdymo išplėtimui. Turi būti lygiavertis naudojamam kontroleriui (modelis: SC-400E/AC-SYSR)
	

	7.10.3
	Komplektacija
	Skirtas montavimui į 19" įrangos montavimo spintą. Su gamintojo komplektuojamais komutaciniais kabeliais.
Komutatoriaus valdymo kontroleris turi būti su dviem viena kitą rezervuojančiomis komutatoriaus valdymo plokštėmis ir su dviem vienas kitą rezervuojančiais maitinimo šaltiniais.
	

	7.10.4
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.11
	SDI signalų įvesties/išvesties plokštė 2 vnt.:

	7.11.1
	Gamintojas ir modelis
	Nurodyti tikslų gamintoją ir modelį
	

	7.11.2
	Paskirtis
	Profesionali įvesties ir išvesties (I/O) plokštė, suderinama su Mac, Windows bei Linux sistemomis
	

	7.11.3
	Konfigūracija
	Ne mažiau kaip viena SDI signalo įvesties sąsaja suderinama su 10-bit SD/HD/2K/4K signalai su BNC tipo jungtimi. Ne mažiau kaip viena SDI signalo išvesties sąsaja suderinama su 10-bit SD/HD/2K/4K signalai su BNC tipo jungtimi. Ne mažiau kaip viena sinchronizavimo signalo įvesties sąsaja palaikanti aukštos raiškos (HD) vaizdo signalų sinchronizavimo signalą (Tri-level Syn). Ne mažiau kaip viena valdymo signalų sąsaja RS4-22. Turi būti aparatinis vaizdo signalo signalo „Down“ konvertavimas ir programinis „Up“ ir kryžminis „Cross“ konvertavimas. Turi būti PCI Express 4 juostų, suderinama su 4, 8 ir 16 juostų PCI Express lizdais. Turi būti užtikrintas suderinamumas su SDI signalais, atitinkamai SMPTE ar lygiaverčiais standartais: SMPTE-259M, SMPTE-292M, SMPTE-425M; ir su SDI signaluose įterptais garso kanalais.
	

	7.11.4
	Nuorodos į gamintojo dokumentaciją, patvirtinančią atitiktį reikalavimams (galima pridėti kaip priedus)
	

	7.12
	Įrangos diegimas ir konfigūravimas. 1 kompl.

	7.12.1
	Planavimas
	Tiekėjas turės pasiruošti ir su Pirkėjo atsakingais asmenimis iš anksto suderinti naujos sisteminės įrangos diegimo darbų planą (tiksliai suplanuoti paruošiamuosius darbus, sisteminės įrangos diegimo planą, įrangos komutaciją ir pan.). Neatjungiant eksploatuojamos sistemos, turės būti sumontuota nauja įranga, atitinkamai pagal techninį sprendimą ir gamintojų rekomendacijas. Sumontavus naują įrangą, turės būti atlikti įrangos
derinimo, konfigūravimo darbai. Prieš apjungiant šiuo metu naudojamą įrangą, turi būti patikrinta ir įsitikinta, kad nauja programos išleidimo automatizacijos sistema veikia tinkamai.
	

	7.12.2
	Sistemos įrengimas
	Pristatytos Prekės turi būti sumontuotos pagal Prekių gamintojo reikalavimus. Tiekiama įranga bei jungtys turi būti sužymėtos pagal vieningą suderintą sistemą. Programinė įranga turi būti instaliuojama bei konfigūruojama suderinus su Pirkėju bei atitikti atnaujintos sistemos būsenai, įvertinant sąsajas su likusia nekeičiama sistemos dalimi. Įdiegta įranga turės veikti be klaidų bei įspėjimų apie nekorektišką veikimą ar galimus gedimus. Visos licencijos ir sertifikatai, reikalingi techninėje specifikacijoje nurodytoms įrangos savybėms bei funkcionalumui užtikrinti, turi būti įtraukti į pasiūlymą. Visos pasiūlyme įvardintos programinės įrangos licencijos turi būti suteikiamos neribotam laikotarpiui. Valdymo programinės įrangos prisijungimų skaičius neturi būti ribojamas.
	

	7.12.3
	Komplektavimas ir pristatymas
	Į pasiūlymą turi būti įtraukti visi pirkimo dokumentuose numatytąjį funkcionalumą užtikrinantys reikmenys bei medžiagos, reikalingi Prekių montavimui, pajungimui bei diegimui Pirkėjo patalpose. Jeigu funkciniuose reikalavimuose keitikliams yra nurodyta, kad turi būti to paties gamintojo laikiklis keitiklio tvirtinimui bei gamintojo techninėse specifikacijose nurodyta, kad galimas įrangos grupavimas ir tvirtinimas į bendrus laikiklius ar laikančias konstrukcijas su bendrais maitinimo šaltiniais, galima nurodyti tikį sprendimą.
	

	7.12.4
	Aplinka
	Tiekėjo siūloma įranga turi normaliai funkcionuoti patalpose esant teigiamai temperatūrai 10-35 laipsnių C ir drėgmei 20%–70%
	

	7.12.5
	Esamų magistralinių bei jungiamųjų kabelių panaudojimas bei naujų įrengimas
	Signalams tarp jau egzistuojančios sistemos ir naujo serverio komplekto perduoti naudojami vienmodžiai bei, kur leidžia įranga, daugiamodžiai optiniai kabeliai, mažesniems atstumams specializuoti kabeliai. Tiekėjas, suderinę su Pirkėju, galės panaudoti esamus magistralinius kabelius. Trūkstamus kabelius tiekėjas privalės nutiesti pats. Esamų kabelių tinkamumą tiekėjas galės įvertinti apžiūros metu. Taip pat tiekėjas turės pateikti visus reikalingus jungiamuosius kabelius tiekiamai įrangai sujungti. Tiekėjas privalės tiksliai paženklinti visus naudojamus kabelius. Jų ženklinimas turės atsispindėti pateikiamoje atnaujintoje bendros sistemos įrangos schemoje. Visi kabelių ir jų tiesimo kaštai turi būti įtraukti į pasiūlymo vertę.
	

	7.12.6
	Techninė dokumentacija
	Tiekėjas po galutinio sistemos įrengimo ir įrangos suderinimo, prieš pasirašant priėmimo perdavimo aktus, privalės parengti sistemos trumpas vartotojo instrukcijas lietuvių kalba bei detalias patikslintas montavimo schemas ir išsamią pristatytos įrangos dokumentaciją. Siūlomos įrangos valdymo sąsajos (angl. interface), sisteminiai pranešimai, dokumentacija, pagalbos žinynai turi būti pateikti lietuvių arba anglų kalba. Tiekėjas įrangos montavimo, instaliavimo, diegimo metu bei paleidžiant sistemą privalo supažindinti Pirkėjo aptarnaujantį personalą su įranga ir dokumentacija, bei jį apmokyti.
	





______________________
